Aalborg Stiftstidende, 1841-01-23
Udlandet. China. Englænderne have ødelagt Fortet Amoy, beliggende paa Fastlandet ligeoverfor Øen Tschusan, fordi Chineserne ikke have villet respectere det først af dem anerkjendte Parlamentairflag. Da nemlig en Lieutenant Nicholson med nogle Mand, Alle ubevæbnede, vare fra Fregatten Blonde, seilede mod Strandbredden med det heisede Parlamentairslag (hvilket, som sagt, Chineserne havde lovet at respectere) for at bringe en Depesche til den chinesiske Admiral over Stationen iland, bleve de modtagne med Skjældsord og Trudsler, der let vare gaaede til Haandgribeligheder, og maatte, da endog deres Liv svævede i Fare, med uforrettet Sag vende tilbage til Fregatten. Næste Morgen blev der gjort et nyt Parlamentair=Forsøg og i Baaden, som til dette Øiemeed afsendtes, var paa et Stykke Callico skrevet med store Bogstaver, som Enhver ved Strandbredden skulde læse, at man kun indfandt sig i den fredeligste Hensigt for at besørge et Brev af vigtigt Jndhold afleveret til Stationens Admiral; idet man tillige advarede for Følgerne af enhver raa Begegnelse mod Parlamentairerne. Ved Strandbredden var imidlertid Alt belavet paa Fjendtligheder og Parlamentairerne modtoges med Skjældsord og rasende Trudsler, det bekjendte Hovedafskjærelses-Tegn osv. Den engelske Baad var den Gang kun nogle Alen borte fra Stranden, og Folkene gjorde Anføreren opmærksom paa, at de chinesiske Soldater traadte ud i Vandet for at gribe Baaden. Officeren befalede derpaa at roe 8 til 6 Alen tilbage, reiste sig op i Baaden og sagde med lydelig Stemme. "Jeg spørger nu for sidste Gang, ville J modtage Brevet eller ikke Nei, raabte de Alle som af en Mund, vi frygte Eder ikke. Da Folkene derpaa stødte fra for at roe tilbagetil Fregatten, tabte Parlamentairen Ligevægten og faldt. Dette Fald var høist lykkeligt, thi i samme Øieblik fløi en vel sigtet Piil over den Plads, hvorpaa han havde staaet, og foer med en saadan Magt ind i Baaden, at den splintrede, et Øieblik tidligere vilde den have gaaet igjennem Parlamentairens Legeme. En Flintkugle traf Baadens Agter deel, nogle Tommer fra en af Matrosernes Ryg og 2 eller 3 andre peb tæt forbi Hovederne. Et Par chinesiske Feldt stykker bleve affyrede mod Baaden eller imod Skibet og Tropperne holdt sig færdige til en almindelig Salve, der udentvivl vilde have dræbt Alle i Baaden, hvis ikke heldiqviis Tingen havde faaet en anden Vending. Fregat tens Commandant, Capitain Bouchier, havde iagttaget Mandarinernes og Soldaternes fjendtlige Holdning og ladet Kanonerne paa Skibets Bagbord stille saaledes, at de beherskede Strandbredden, saa at, ligesom de chinesiske Tropper vilde give den fordærvelige Salve, et Par 32pundige Kanoner susede imellem dem, der havde tilfølge, at de Allesammen, Mandariner og Soldater, fløi som Avner fra hinanden, efter at have efterladt et Dusin Liig paa Strandbredden. Kanonerne bleve derpaa rettede mod Fortet, der beskjødes saa længe, at det blev lige saa gjennemboret som en Sie. Heelt nedskydes kunde det ikke, da det var bygget for fast. Skytstordenen havde hidkaldet en Masse af Mennesker, maaskee 100,000 i Tallet, Mænd, Qvinder og Børn, der som tolige Tilskuere til dette uvante Skuespil bedækkede Høiene. En Proclamation til Folket, for at bevidne, at man kun nødtvungent havde grebet til saadanne Forholdsregler, blev derpaa udfærdiget, og, da det paa ingen anden Maade lod sig gjøre, i en Flaske sendt iland. Da dette var passeret, seilede Fregatten igjen bort og overlod den store Stad Amoy til dens bestyrtede Beboere.